A4-0230/95

Päätös neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi aidsin ja eräiden muiden tartuntatautien ehkäisemistä koskevan yhteisön toimintaohjelman hyväksymisestä kansanterveyden alalla (vuosiksi 1996 - 2000) (C4-0276/95 - 94/0222(COD))

(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0276/95 - 94/0222(COD)),

- ottaa huomioon lausuntonsa ensimmäisessä käsittelyssä ((EYVL C 126, 22.5.1995, s. 60)) komission ehdotuksesta parlamentille ja neuvostolle KOM(94)0413 ((EYVL C 333, 29.11.1994, s. 34)),

- ottaa huomioon Euroopan yhteisön perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0230/95),

1. Tarkistaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka se antaa Euroopan yhteisön perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja hyväksymään säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 14)

Johdanto-osan 2 kappale

>Alkuperäinen teksti>

2) aids on tällä hetkellä parantumaton tauti, jota pidetään laajalle levinneenä vitsauksena ja jonka torjumiseen tarvitaan yhteensovitettua toimintaa niin tutkimuksen kuin ennaltaehkäisynkin alalla,

>EP:n äänestyksessä hyväksytty teksti>

2) aids on tällä hetkellä parantumaton tauti ja laajalle levinnyt vitsaus, ja sen torjumiseen tarvitaan toimintaa sekä yhteisön tasolla että maailmanlaajuisella tasolla tutkimuksen ja ennaltaehkäisyn alalla; saatavilla olevat lääkkeet ainoastaan hidastavat taudin etenemistä tartunnan saaneissa henkilöissä; toistaiseksi kondomi on ainoa ennaltaehkäisykeino, jolla pystytään estämään HI-viruksen tarttuminen sukupuoliteitse, ottaen huomioon sen tartuntatavat,

(Tarkistus 15)

Johdanto-osan 2a kappale (uusi)

>EP:n äänestyksessä hyväksytty teksti>

2a) koska aidsiin ei ole toistaiseksi parannuskeinoa eikä rokotetta; asenteissa tartunnan saaneita henkilöitä kohtaan on saatava aikaan muutos,

(Tarkistus 1)

Johdanto-osan 8 kappale

>Alkuperäinen teksti>

8) Euroopan yhteisö voisi osallistua kokemusten vaihdon ja tiedon levittämisen järjestämiseen terveydenhuollon ammattihenkilöstön erityiskoulutuksen sekä kaikkien asianosaisten yhteiskunnallisten tahojen kuten opettajien, perheiden, viranomaisten ja yritysjohtajien valistamisen alalla,

>EP:n äänestyksessä hyväksytty teksti>

8) Euroopan yhteisö voi osallistua merkittävästi kokemusten vaihdon ja tiedon levittämisen järjestämiseen terveydenhuollon ammattihenkilöstön erityiskoulutuksen sekä kaikkien asianosaisten yhteiskunnallisten tahojen kuten opettajien, perheiden, viranomaisten ja yritysjohtajien valistamisen alalla,

(Tarkistus 2)

Johdanto-osan 10 kappale

>Alkuperäinen teksti>

10) on tärkeää jatkaa yhteisön tasolla aloitettua toimintaa aidsin alalla, laajentaa toiminta koskemaan eräitä muita tartuntatauteja eritoten sukupuolitauteja ja vahvistaa komission määrittelemää toimintaa1 kansanterveyden alalla;

>EP:n äänestyksessä hyväksytty teksti>

10) on tärkeää jatkaa yhteisön tasolla aloitettua toimintaa aidsin alalla, laajentaa toiminta koskemaan eräitä muita tartuntatauteja eritoten sukupuolitauteja ja vahvistaa komission määrittelemää toimintaa1 kansanterveyden alalla ja sosiaalipolitiikkaa käsittelevän valkoisen kirjan2 VII luvun puitteissa;

>Alkuperäinen teksti>

___________

1 KOM(93)0559, 24.11.1993

>EP:n äänestyksessä hyväksytty teksti>

____________

1 KOM(93)0559, 24.11.1993

2 KOM (94)0333, 27.7.1994

(Tarkistus 3)

Johdanto-osan 17 kappale

>Alkuperäinen teksti>

17. on tärkeää, että komissio varmistaa tämän ohjelman 17) toteuttamisen tiiviissä yhteistyössä jäsenvaltioiden kanssa; tämän vuoksi on tarpeen säätää menettelystä, jolla voidaan varmistaa, että jäsenvaltiot osallistuvat täysipainoisesti ohjelman toteuttamiseen,

>EP:n äänestyksessä hyväksytty teksti>

17. on tärkeää, että komissio varmistaa tämän ohjelman 17) toteuttamisen tiiviissä yhteistyössä jäsenvaltioiden kanssa;

(Tarkistus 4)

Johdanto-osan 19 a kappale (uusi)

>EP:n äänestyksessä hyväksytty teksti>

19a) tässä ohjelmassa on otettava huomioon suoritetut tai meneillään olevat toimet, jotka toimivaltaiset viranomaiset tai muut terveyspolitiikassa toimivat toteuttavat jäsenvaltioissa;

(Tarkistus 16)

Johdanto-osan 20 a kappale (uusi)

>EP:n äänestyksessä hyväksytty teksti>

20 a) Lapsille ja nuorille tarkoitetun tiedotuksen on alettava erittäin varhaisella iällä hygienia- ja sukupuolitietouden sekä terveysopin yleisessä asiayhteydessä,

(Tarkistus 5)

1 artiklan 2 kohta

>Alkuperäinen teksti>

2. Tämän ohjelman tarkoituksena on osaltaan vaikuttaa tartuntataudeista johtuvan kuolleisuuden ja sairastuvuuden sekä aids-viruksen tai muiden tartunnanaiheuttajien aiheuttaman tartuntavaaran alenemiseen kannustamalla jäsenvaltioiden välistä yhteistyötä, tukemalla niiden toimintaa ja edistämällä niiden toimintalinjojen ja ehkäisyohjelmien yhteensovittamista.

>EP:n äänestyksessä hyväksytty teksti>

2. Tämän ohjelman tarkoituksena on osaltaan vaikuttaa aidsin leviämisen vähenemiseen sekä tartuntataudeista johtuvan kuolleisuuden ja sairastuvuuden alenemiseen kannustamalla jäsenvaltioiden välistä yhteistyötä ja edistämällä niiden toimintalinjojen ja ehkäisyohjelmien yhteensovittamista ja tukemalla valtiosta riippumattomien järjestöjen, mukaan lukien potilasyhdistysten, toimintaa.

(Tarkistus 6)

2 artiklan 3 kohta

>Alkuperäinen teksti>

3. Jäsenvaltioita kehotetaan toteuttamaan tarpeellisiksi katsomansa toimenpiteet tämän ohjelman toteuttamisen yhteensovittamiseksi ja järjestämiseksi kansallisella tasolla.

>EP:n äänestyksessä hyväksytty teksti>

3. Jäsenvaltioita kehotetaan toteuttamaan tarpeelliset toimenpiteet tämän ohjelman toteuttamiseksi.

(Tarkistus 7)

4 artikla

>Alkuperäinen teksti>

Komissio ja jäsenvaltiot huolehtivat siitä, että tässä ohjelmassa toteutettavat ohjelmat ja muut merkitykselliset ohjelmat ja aloitteet, mukaan luettuna yhteisön puitetutkimusohjelmaan kuuluva biolääketieteen ja terveyden alan tutkimusohjelma sekä yhteisön toiminta kehitysmaissa ovat keskenään johdonmukaisia ja toisiaan täydentäviä.

>EP:n äänestyksessä hyväksytty teksti>

Komissio huolehtii siitä, että tässä ohjelmassa toteutettavat toimet ja muut merkitykselliset yhteisön ohjelmat ja aloitteet, mukaan luettuna yhteisön tutkimuksen puiteohjelmaan kuuluva biolääketieteen ja terveyden alan tutkimusohjelma sekä yhteisön toiminta kehitysmaissa ovat johdonmukaisia ja toisiaan täydentäviä.

(Tarkistus 8)

5 artiklan 2 kohdan c alakohta

>Alkuperäinen teksti>

c) tähän ohjelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyitä, myös niitä, jotka koskevat yhteistyötä kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista,

>EP:n äänestyksessä hyväksytty teksti>

c) tähän ohjelmaan kuuluvien hankkeiden valintaa koskevia yksityiskohtaisia sääntöjä, perusteita ja menettelyitä, myös niitä, jotka koskevat yhteistyötä kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista,

(Tarkistus 9)

5 artiklan 4 kohta, johdantolause

>Alkuperäinen teksti>

4. Komission edustaja ilmoittaa komitealle säännöllisesti:

>EP:n äänestyksessä hyväksytty teksti>

4. Komission edustaja ilmoittaa toimivaltaiselle Euroopan parlamentin valiokunnalle ja komitealle säännöllisesti:

(Tarkistus 10)

6 artiklan 1 kohta

>Alkuperäinen teksti>

1. Tätä ohjelmaa toteutettaessa edistetään ja toteutetaan yhteistyötä 5 artiklassa säädetyn menettelyn mukaisesti kolmansien maiden ja kansanterveyden alan toimivaltaisten kansainvälisten järjestöjen kanssa, erityisesti Yhdistyneiden kansakuntien, Maailman terveysjärjestön, sekä Euroopan neuvoston kanssa.

>EP:n äänestyksessä hyväksytty teksti>

1. Tätä ohjelmaa toteutettaessa edistetään ja toteutetaan yhteistyötä 5 artiklassa säädetyn menettelyn mukaisesti kolmansien maiden ja kansanterveyden alan toimivaltaisten kansainvälisten järjestöjen tai aidsin torjuntaan tai sen ehkäisemiseen erityisesti osallistuvien järjestöjen kanssa, erityisesti Yhdistyneiden kansakuntien, Maailman terveysjärjestön, Euroopan neuvoston ja valtiosta riippumattomien järjestöjen kanssa.

(Tarkistus 11)

Liite, A osan 6 a kohta (uusi)

>EP:n äänestyksessä hyväksytty teksti>

6a. Ryhdytään tarpeelliseen toimintaan yhteisön tasolla verituotteiden mahdollisimman hyvän turvallisuuden varmistamiseksi: luovuttajien valintaa koskevien sääntöjen ja menettelyiden laatimiseksi (erityisesti anonymiteetin ja veren ilmaiseksi tapahtuvan luovuttamisen varmistamiseksi), luovutettujen näytteiden seulontatutkimusten määrän ja luonteen yhdenmukaistamiseksi, verkoston perustamiseksi jokaisen näytteen valvontaa varten sekä hyvää verenluovutuskäytäntöä koskevan säännöstön laatimiseksi.

(Tarkistus 12)

Liite, B osan 7 kohta

>Alkuperäinen teksti>

7. Tutkimus ja tietojen vaihto sellaisten henkilöiden ongelmista ja tilanteista, joiden käyttäytyminen on riskialtista (suonensisäisten huumeiden käyttö, prostituutio, riskialttiit sukupuolisuhteet jne.) tai joiden olosuhteet ovat poikkeukselliset (matkat, rangaistuslaitokset jne.), sekä tutkimus ja tietojen vaihto tartuntatavoista; kokemusten vaihto ennaltaehkäisytoiminnasta sekä riskien vähentämiseen tarkoitetuista toimenpiteistä; asianmukaisten ehkäisevien toimenpiteiden ja kokeiluhankkeiden edistäminen.

>EP:n äänestyksessä hyväksytty teksti>

7. Tutkimusten ja tietojen vaihdon yhteensovittaminen sellaisten henkilöiden ongelmista ja tilanteista, joiden käyttäytyminen on riskialtista (suonensisäisten huumeiden käyttö, prostituutio, riskialttiit sukupuolisuhteet jne.) tai joiden olosuhteet ovat poikkeukselliset (matkat, rangaistuslaitokset jne.), sekä tutkimus ja tietojen vaihto tartuntatavoista; kokemusten vaihto ennaltaennaltaehkäisytoimista sekä riskien vähentämiseen tarkoitetuista toimenpiteistä; asianmukaisten ehkäisevien toimenpiteiden ja kokeiluhankkeiden edistäminen, erityisesti:

>EP:n äänestyksessä hyväksytty teksti>

- korkealuokkaiset kondomit, joiden mukana on käyttöohjeet ja jotka ovat saatavilla vapailla markkinoilla

>EP:n äänestyksessä hyväksytty teksti>

- steriilien kertakäyttöruiskujen jakelu sekä niiden käytön jälkeen tapahtuvaa keräämistä ja turvallista tuhoamista koskevien järjestelyiden käyttöönotto

>EP:n äänestyksessä hyväksytty teksti>

- korvikehoito-ohjelmien laatiminen

>EP:n äänestyksessä hyväksytty teksti>

- kampanja, jolla korostetaan tarvetta välttää riskialtista sukupuolikäyttäytymistä ja suojaamatonta seksiä.

(Tarkistus 17)

Liite, C osan 13 kohdan kolmas alakohta (uusi)

>EP:n äänestyksessä hyväksytty teksti>

Tiedotuskampanjoiden edistäminen kondomien käyttämisestä ja oikeasta käyttötavasta ainoana keinona torjua HI-virustartunta.

(Tarkistus 13)

Liite, D osan 20 kohta

>Alkuperäinen teksti>

20. Analysoidaan olemassa olevia ja mahdollisia syrjintätilanteita. Vaihdetaan tietoja toimenpiteistä, joihin jäsenvaltioissa on ryhdytty syrjinnän välttämiseksi tai vastustamiseksi erityisesti työelämän, vakuutusten, luoton, asunnon, koulutuksen ja terveydenhuollon suhteen. Vaihdetaan tietoja ja kokemuksia HIV-testeihin sovellettavista toimintalinjoista ja käytännöistä.

>EP:n äänestyksessä hyväksytty teksti>

20. Analysoidaan olemassa olevia ja mahdollisia syrjintätilanteita. Vaihdetaan tietoja toimenpiteistä, joihin jäsenvaltioissa on ryhdytty syrjinnän välttämiseksi tai vastustamiseksi erityisesti työelämän, vakuutusten, luoton, asunnon, koulutuksen ja terveydenhuollon suhteen. Vaihdetaan tietoja ja kokemuksia HIV-testeihin sovellettavista toimintalinjoista ja hyvää menettelytapaa koskevan säännöstön hyväksymisestä.

(Tarkistus 18)

Liite, D osan 20 a kohta (uusi)

>EP:n äänestyksessä hyväksytty teksti>

20a. Apu toimenpiteille, joiden tarkoituksena on saavuttaa HIV-positiivisten lasten yhdistäminen muuhun väestöön, erityisesti koulussa, heidän normaalin elämänsä turvaamiseksi, kuitenkin niin, että heitä voidaan valvoa ja suojella.